《登原仲茅亭》
宋代·刘子翚

茅檐聊徙倚，落日见樵苏。
过雁飞何急，寒山远欲无。
剧谈容谩叟，逸兴慕潜夫。
寸禄甘华发，人生底事愚。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。